CELEX: 62011TN0058
Language: fi
Date: 2011-01-25 00:00:00
Title: Asia T-58/11 P: Valitus, jonka Michel Nolin on tehnyt 25.1.2011 virkamiestuomioistuimen asiassa F-82/09, Nolin v. komissio, 1.12.2010 antamasta tuomiosta

19.3.2011   
            
            
               FI
            
            
               Euroopan unionin virallinen lehti
            
            
               C 89/23
            
         Valitus, jonka Michel Nolin on tehnyt 25.1.2011 virkamiestuomioistuimen asiassa F-82/09, Nolin v. komissio, 1.12.2010 antamasta tuomiosta
   (Asia T-58/11 P)
   2011/C 89/46
   Oikeudenkäyntikieli: ranska
   
      Asianosaiset
   
   
      Valittaja: Michel Nolin (edustajat: asianajaja S. Orlandi, asianajaja A. Coolen, asianajaja J.-N. Louis ja asianajaja E. Marchal)
   
      Muu osapuoli: Euroopan komissio
   
      Vaatimukset
   
   Valittaja vaatii, että unionin yleinen tuomioistuin
   
               —
            
            
               toteaa ja määrää, että
               
                           —
                        
                        
                           virkamiestuomioistuimen (kolmas jaosto) asiassa F-82/09, Nolin vastaan komissio, 1.12.2010 antama tuomio kumotaan
                        
                     
         
               —
            
            
               ja ratkaisee asian uusien säännösten perusteella
            
         
               —
            
            
               toteaa ja määrää, että
               
                           —
                        
                        
                           Euroopan komission henkilöstön ja hallinnon pääosaston pääjohtajan 19.12.2008 tekemä päätös peruuttaa kaikki valittajan ylennyspisteet sen seurauksena, että tämä ylennettiin palkkaluokkaan AD 13 henkilöstösääntöjen 29 artiklan 1 kohdan a alakohdan iii alakohdan perusteella, kumotaan
                        
                     
                           —
                        
                        
                           komissio velvoitetaan korvaamaan oikeudenkäyntikulut molempien oikeusasteiden osalta.
                        
                     
         
      Oikeudelliset perusteet ja pääasialliset perustelut
   
   Valittaja vetoaa valituksensa tueksi kahteen valitusperusteeseen.
   
               1)
            
            
               Ensimmäinen valitusperuste koskee laillisuusperiaatteen ja oikeusvarmuutta koskevan periaatteen loukkaamista sen vuoksi, että virkamiestuomioistuin teki oikeudellisen virheen, kun se katsoi, että komissio saattoi ilman oikeudellista perustaa tehdä riidanalaisen päätöksen Euroopan unionin virkamiehiin sovellettavien henkilöstösääntöjen 45 artiklan 1 kohdan täytäntöönpanosääntöjen yleiseen systematiikkaan tukeutuen.
            
         
               2)
            
            
               Toinen valitusperuste koskee syrjimättömyysperiaatteen loukkaamista sen vuoksi, että virkamiestuomioistuin teki oikeudellisia virheitä, kun se i) katsoi, että henkilöstön ja hallinnon pääosaston pääjohtajalla oli toissijainen toimivalta, jota sille ei valittajan mukaan laillisesti ole nimittävän viranomaisen päätöksellä henkilöstösääntöjen 2 artiklan mukaisesti annettu, ja kun se ii) katsoi, että henkilöstösääntöjen 29 artiklan ja 45 artiklan mukaisesti ylennetyt virkamiehet ovat nimittämisensä tai ylentämisensä seurauksena oikeudellisesti keskenään samassa tilanteessa vaikka tämä tilanne ei ole sama sen paremmin menettelyn kuin tehtävien ja velvollisuuksienkaan osalta.